Bernd Kannenberg

Bernd Kannenberg (20. elokuuta 1942 Königsberg – 13. tammikuuta 2021 Münster) oli länsisaksalainen kävelijä. Hän voitti olympiakultaa 50 kilometrin kävelyssä vuoden 1972 kesäolympialaisissa Münchenissä.Kamper, s. 130

Kannenberg sijoittui Helsingin EM-kilpailuissa 1971 yhdeksänneksi 20 kilometrin kävelyssä ajalla 1.32.06,4.Siukonen & Ahola, s. 110 Toukokuussa 1972 hän käveli 50 kilometrillä maailman kaikkien aikojen parhaan ajan 3.52.44,6.Kluge, s. 382Butler, s. 476 Münchenin olympialaisissa hän voitti 50 kilometrillä kultaa ajalla 3.56.11,6. Hän osallistui myös 20 kilometrin kilpailuun mutta keskeytti.Kluge, s. 243

Toukokuussa 1974 Kannenberg käveli 20 000 metrin ratakävelyssä maailmanennätyksen 1.24.45,0.Butler, s. 474 Rooman EM-kilpailuissa 1974 hän saavutti 20 kilometrillä hopeaa ajalla 1.29.38,2 ja sijoittui 50 kilometrillä yhdeksänneksi ajalla 4.21.47,8.Siukonen & Ahola, s. 122 Montréalin 1976 olympialaisten ohjelmassa oli vain yksi kävelylaji, 20 kilometriä, jolla Kannenberg keskeytti.Kluge, s. 469

 Lähteet 






 Viitteet 

Luokka:Saksalaiset olympiavoittajat
Luokka:Saksalaiset kävelijät
Luokka:Vuonna 1942 syntyneet
Luokka:Vuonna 2021 kuolleet